b"\n_START_ARTICLE_\nRid\xc3\xadcul (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nGr\xc3\xa9goire Ponceludon de Malavoy \xc3\xa9s un jove arist\xc3\xb2crata ingenu i sense diners que arriba a la cort de Llu\xc3\xads XVI a Versalles per tal d'aconseguir els mitjans econ\xc3\xb2mics per assecar els aiguamolls de Dombes. Participa en aquesta vida, on l'honor i les paraules enginyoses s\xc3\xb3n el centre d'una efervesc\xc3\xa8ncia refinada i decadent._NEWLINE_La majoria dels gentilhomes de prov\xc3\xadncia com ell, preocupats per les seves terres, sofreixen (en vig\xc3\xadlies de la Revoluci\xc3\xb3 Francesa) la feixuguesa burocr\xc3\xa0tica de l'Estat franc\xc3\xa8s, per\xc3\xb2 el bar\xc3\xb3 s'obre cam\xc3\xad al si de la Cort (\xc2\xabarbre podrit\xc2\xbb) tant s\xc3\xad com no._NEWLINE_El marqu\xc3\xa8s de Bellegarde li acaba prestant ajuda, donant-li l'allotjament i introduint-lo a la Cort, on Gr\xc3\xa9goire fa mostra d'un talent que temen els cortesans ja instal\xc2\xb7lats; en el transcurs de la pel\xc2\xb7l\xc3\xadcula, el bar\xc3\xb3 de Malavoy tindr\xc3\xa0 l'ocasi\xc3\xb3 de mostrar-se ocurrent amb una vivacitat sense rival. En conseq\xc3\xbc\xc3\xa8ncia, les intrigues es lliguen entre un favorit ef\xc3\xadmer del monarca (l'abat de Vilecourt), la seva amant (Senyora de Blayac), Gr\xc3\xa9goire i la filla del marqu\xc3\xa8s de Bellegarde (Mathilde)._NEWLINE_Gr\xc3\xa9goire pateix nombroses intrigues abans de d'aconseguir una cita per ser at\xc3\xa8s pel Rei en sessi\xc3\xb3 privada. En el transcurs d'un duel Gr\xc3\xa9goire mata un oficial del Rei, ja que refusa l'amor de la Senyora de Blayac; el Rei es nega llavors a rebre \xc2\xabde moment\xc2\xbb un home que ha matat un dels seus oficials._NEWLINE_Gr\xc3\xa9goire \xc3\xa9s convidat a una recepci\xc3\xb3 on el fan ensopegar durant un ball per tal de ridiculitzar-lo i marxa de la Cort, despr\xc3\xa9s d'haver pronunciat un atac sagnant en el qual denuncia l'absurditat del combat de cortesans, ja que la cerca desenfrenada de les millors ocurr\xc3\xa8ncies d\xc3\xb3na a cada rival la for\xc3\xa7a d'enfonsar els seus opositors en la mis\xc3\xa8ria m\xc3\xa9s obaga._NEWLINE_Despr\xc3\xa9s del comen\xc3\xa7ament de la Revoluci\xc3\xb3, el marqu\xc3\xa8s de Bellegarde, refugiat de la Revoluci\xc3\xb3 per\xc3\xb2 sempre en cerca de l'enginy perfecte, troba al bar\xc3\xb3 de Malavoy a Anglaterra, on \xc3\xa9s ara emigrant; es descobreix que est\xc3\xa0 casat amb Mathilde i que finalment ha aconseguit conv\xc3\xa8ncer el nou r\xc3\xa8gim de la utilitat d'assecar els aiguamolls.\n_START_SECTION_\nNominacions i premis\n_START_PARAGRAPH_\nD'entre tots els guardons a qu\xc3\xa8 va optar, els principals van ser:"